पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर इस समय डोर-टू-डोर अभियान चल रहा है। इस दौरान जिले की कुल 326 ग्राम पंचायतों में 1 लाख 44 हजार 506 लोगों के घर पर जाकर टीमें सर्वे कर चुकी हैं। सर्वे में 6 हजार 475 लोग बीमार मिले हैं। इन सभी को होम क्वारेंटाइन किया गया है।
कोरोना वायरस कोविड-19 की रोकथाम एवं नियंत्रण के लिए जिला पंचायत सीईओ मिशा सिंह के मार्गदर्शन में रोजगार सहायक, सचिव, स्वास्थ्य कर्मचारियों, आशा कार्यकर्ता, ऑगनवाड़ी कार्यकर्ता एवं अन्य अधिकारी व कर्मचारी डोर-टू-डोर सर्वे में जुटे हैं। पहले चरण में अभी तक 326 ग्राम पंचायतों का सर्वे हो चुका है। जो लोग बीमार मिले हैँ उन्हें दवाओं का वितरण किया गया है। ग्रामीण परिवारों को सामजिक दूरी बनाए रखने एवं मास्क लगाने के लिए समझाईश दी जा रही है।
जिला पंचायत द्वारा जिले की सभी जनपद पंचायतों में ग्राम पंचायतों के माध्यम से संक्रमित व्यक्तियों को 11 हजार मेडिकल किट बांटी जाना हैं। इनमें जरूरी दवाएं हैं। इन्हें संक्रमित व्यक्तियों तक पहुंचाया जा रहा है। जिले के ग्रामीण क्षेत्रों में बनाए गए हॉट स्पॉट में विशेष अभियान चलाकर डोर-टू-डोर सर्वे किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn